Pirita kloostrikirik

Pirita kloostrikirik oli kirik birgitiinide ordu keskaegse Pirita kloostri juures.

See oli suurim kirikuhoone keskaegses Eestis.

 Ajalugu 
Enne kivikiriku ehitamist paiknes kloostris 1403. aastal rajatud ajutine puukirik.Rajamaa 2018, lk 111.

Kiriku ehitusplaanid, sarnaselt ülejäänud kloostrihoonetele, kavandas Hinrich Swalbart koos birgitiinide Vadstena kloostrist pärit ilmikvenna Stefan Liongassoniga vahemikus 1412–1414. Algselt plaaniti kirik basiilikana ja ehitustöid alustati 1417. aastal, mil rajati ka kivist käärkamber, kus oli algne altariruum. Aastatel 1418–1425 võeti aga Birgitta suuniste järgi ette selle väljaehitamiseks kodakirikuna. Ehitustööd jõudsid valmis 1436. aastal ning see pühitseti sisse 29. juulil ehk püha Olavi päeval.

1490. aastatel ehitati välja Miikaelile pühendatud kabel kirku edelapoolses nurgas.

1564. aastal viidi Tallinna rae käsul minema kiriku põrandaplaadid.

1577. aastal sai kirik vene vägede rünnakus tõsiselt kannatada.

 Arhitektuur 
Kiriku sisemõõtmed olid 24 × 56 m, pindala 1360 m².Rajamaa, Ruth (2018). Katkenud laul. Pirita klooster 1407-1607. Argo, lk 115. ISBN 978-9949-607-55-6 Hoone pikkus oli ligemale 74,8 meetrit. Säilinud läänepoolse viilu kõrgus on 35 m, mis teeb Ruth Rajamaa järgi katuseharja kõrguseks 34,5 m. Kiriku edelapoolses nurgas paiknes ka torn.Rajamaa 2018, lk 113. Ehkki kiriku suund altariga idakaares oli küllaltki tavapärane, ei olnud see kooskõlas püha Birgitta antud ehitusreeglitega, mis nõudsid itta hoopis sissekäigu rajamist, kusjuures Pirita oli ainus ordu klooster, mis selle reegli vastu eksis. Villem Raami järgi ei võimaldanud Pirita jõgi idasuunda rahvale mõeldud sissepääsu rajada.Rajamaa 2018, lk 113–114.

Püha Birgitta reeglid nägid samuti ette, et ordu kirikud tuleb ehitada kohalikust kivist, mistõttu põhilise ehitusmaterjalina kasutati Lasnamäe kivimurrust saadud paekivi. Võlvid ja katus laoti siiski telliskividest. Välisseinad olid valgeks krohvitud. Kirkukatus ehitati pruunidest tellistest vormitud krempkividest, mille kasutamist mujal Eestis pole teada.

Peasissekäigu ees asus paekivimüüriga kirikaed. Hilisem, seejuures tänaseni säilinud, ümbrismüür rajati koos aeda mõeldud kellatorniga 1848. aastal. Aiast pääses edasi nii nunnade kui munkade konventidesse, mis asusid vastavalt kirikust vasakul ja paremal. Alates 17. sajandist maeti aeda ka talupoegi, vanimad tänaseni säilinud hauaristid pärinevad 19. sajandist. Viimane matus toimus 1942. aastal.Rajamaa 2018, lk 138. Aia sees, kiriku peaukse juures, asus lisaks vahemikus 1515–1520 ehitatud väike kuuekandilise kujuga kabel. Ilmselt oli see mõeldud kloostrit külastavatele palveränduritele ning seal võidi näidata kloostrile kuuluvaid reliikviaid. Selle idasuunalises seinas oli väike altar, põrand ehitati keraamilistest plaatitest. Ajaloolane Kersti Markus on arvanud, et see rajati roosipärja liikumise initsiatiivil Neitsi Maarja austamiseks.Rajamaa, lk 139.

 Interjöör 
Kodakirik oli põhiplaanilt pikk mitmevõlvikuline ristkülik, mille jagas kaheks võrdseks osaks – konvendi- ja rahvakirikuks – vahevõre; esimesse pääses ainult kloostrist, teise ka maanteepoolsest portaalist. Suurpühade ajal, mil kõik külastajad kirikusse alati ära ei mahtunud, peeti jutlust väliskantslist, selle avaus on senini näha fassaadi ülaosas. Õdede koor paiknes põhjapoolses löövis, portaalist sisenedes vasakul. Õdedekoori all paiknes viis pihikambrit.

Kirikus oli vastavalt Birgitta ordu eeskirjadele 13 altarit, mis kandsid apostlite nimesid, nii et igal preestril oli nii-öelda oma altar ja apostel. Lisaks oli kirikus veel mitu kõrvalaltarit, sealhulgas püha Birgitta altar.

 Vaata ka 
 Vadstena kloostrikirik
 Tartumaa Maarja-Magdaleena kihelkonna  Vara Brigitta koguduse Vara kirikKarl E. Napiersky, "Beiträge zur Geschichte der Kirchen und Prediger in Livland: Livländische Kirchen- und Prediger-Matrikel". Marien - Magdalenen, ehstnisch Maria kihhelkond  mit dem Filial Warrol, oder St. Brigitten, ehstn Pirrita - kirrik, 1843 seite 90

 Viited 

Kategooria:Tallinna endised kirikud
Kategooria:Pirita linnaosa
Kategooria:Katoliku kirik Eestis
Kategooria:1436